Hamilton apunta cap a la pole amb el millor temps als Lliures 3 | FormulaRapida.net
Home F1 Hamilton apunta cap a la pole amb el millor temps als Lliures...
Lewis Hamilton ha imposat la seva autoritat abans de la sessió de classificació marcant el millor temps als Lliures 3 del GP de Malàisia. Max Verstappen ha sorprès en 2a posició per davant de Nico Rosberg.
Els pilots es trobaven una pista una mica més lenta respecte al dia d’ahir. La majoria marcava el seu temps amb el tou, però els Mercedes i Ferrari ho feien amb el mig. Passada la primera meitat de la sessió, Ricciardo liderava per davant de Hamilton, Verstappen, Rosberg, Pérez, Hülkenberg, Räikkönen, Magnussen, Massa i Bottas.
Rosberg sortia a pista amb tous i es col·locava primer amb 4 dècimes d’avantatge sobre Ricciardo. Hamilton destruïa aquest registre amb un temps de 6 dècimes més ràpid que Rosberg. Verstappen ha aconseguit col·locar-se entre tots dos Mercedes a 4 dècimes de Hamilton. Tots dos Ferrari s’han quedat a 7 dècimes, amb Ricciardo, Hülkenberg, Bottas, Sainz i Massa completant el top 10.
Previous articleGiovinazzi guanya i capgira el campionat amb desastre per Gasly
Next articleNissany aconsegueix la pole a Monza